Document ID: 31984R3248

*****
ΚΑΝΟΝΙΣΜΟΣ (ΕΟΚ) αριθ. 3248/84 ΤΗΣ ΕΠΙΤΡΟΠΗΣ
της 21ης Νοεμβρίου 1984
που καθορίζει τις τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων σε αποθέματα παρέμβασης που πρόκειται να μεταφερθούν στη χρήση 1985
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1716/84 (2), και ιδίως το άρθρο 8,
Εκτιμώντας:
ότι το άρθρο 8 πρώτη παράγραφος του κανονισμού (ΕΟΚ) αριθ. 1883/78 προβλέπει τον καθορισμό των τιμών που πρέπει να ληφθούν υπόψη για τον υπολογισμό της αξίας των γεωργικών προϊόντων που βρίσκονται σε απόθεμα παρέμβασης και πρόκειται να μεταφερθούν στην επόμενη χρήση· ότι αυτά τα προϊόντα αποτιμώνται, κατά γενικό κανόνα, στην τιμή αγοράς τους· ότι, για το σκοπό αυτό, πρέπει να ληφθούν ως βάση οι πραγματικές τιμές αγοράς που καταβάλλονται από τους οργανισμούς παρέμβασης κατά τη διάρκεια μιας περιόδου αναφοράς που αρχίζει την 1η Δεκεμβρίου 1983, και όπου συμπεριλαμβάνονται τα αποθέματα που μεταφέρθηκαν από τη χρήση 1983 και τέθηκαν την 1η Δεκεμβρίου 1983 στους λογαριασμούς με την τιμή μεταφοράς, και φθάνει έως τον τελευταίο μήνα για τον οποίο είναι γνωστοί οι αριθμοί·
ότι ο κανονισμός (ΕΟΚ) αριθ. 3184/83 της Επιτροπής της 31ης Οκτωβρίου 1983 σχετικά με τη λειτουργία του συστήματος προκαταβολών για τις δαπάνες που χρηματοδοτούνται στο πλαίσιο του ΕΓΤΠΕ, Τμήμα Εγγυήσεων (3), προβλέπει ότι οι δαπάνες του τελευταίου μήνα της χρήσης καθορίζονται βάσει των οικονομικών πράξεων και της κατάστασης των αποθεμάτων του προηγούμενου μήνα · ότι, ως εκ τούτου, η αξία των αποθεμάτων στο τέλος της χρήσης πρέπει να υπολογιστεί βάσει των αποθεμάτων της 30ής Νοεμβρίου·
ότι δεν είναι σκόπιμο να γίνεται χρήση, για τα αποθέματα παρέμβασης, της δυνατότητας που προβλέπει το άρθρο 8 δεύτερη παράγραφος του κανονισμού (ΕΟΚ) αριθ. 1883/78·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων σε αποθέματα παρέμβασης, που πρόκειται να μεταφερθούν στη χρήση 1985, καθορίζονται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Νοεμβρίου 1984.

Labels: 3
2